Pad Na Jou Hart is deur Francois Bloemhof in 'n roman verwerk en word op 20 November 2013 deur NB-uitgewers vrygestel.
François Bloemhof is die enigste skrywer ter wêreld wat so uitgebreid en suksesvol vir die volwasse, tiener- én jeugmarkte skryf. Hy is meermalig in elke kategorie bekroon, insluitend met die De Kat-prys vir sy debuutroman Die nag het net een oog. Sy ander pryse sluit etlike ATKV-Veertjies in, waar lesers self die wenboeke aanwys.
“Die roman is op die draaiboek gebaseer en nie op die rolprent nie. Net soos wat die regisseur die draaiboek geïnterpreteer en verwerk het, kon ek ook. Daar is noodwendig heelparty verskille tussen rolprent en boek, ook in die dialoog. Waar die rolprent byvoorbeeld wen aan visuele indrukke en die stemming wat deur musiek geskep word, kon ek weer die karakters met gedagtes en motiverings uitbou. Ek het wel later na die eerste snit gekyk sodat ek stukkies detail asook die voorkoms van mens en plek kon bywerk.
Die sanggroep ADAM maak 'n verskyning in Pad Na Jou Hart. As `n groep het hulle een oorspronklike liedjie geskryf vir die film en Joe Foster was verantwoordelik vir die tema-lied.Die klankbaan word einde Januarie 2014 vrygestel.
Joe is tot onlangs bekend as die blonde, blou-oog, treffer-lied skrywer van die groep, ADAM. Hy het onlangs besluit om sy vlerke te sprei en sy eie solo-loopbaan te begin. Hy doen so met sy debuut-album ‘Hartklank’ wat later in 2014 vrygestel sal word. Hy het ook die tema-lied vir die film ‘Pad na jou Hart’ geskryf.